《答李成季贺授直秘阁》
宋代·李复

绝域经秋自乞还，粉闱春得缀星班。
诏趋龙幄登文陛，恩拜芝函入道山。
曲学岂知新说美，苍颜难伴后生閒，
闻君此地淹徊久，怅望当年未及攀。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。